VEJLEDNING TIL ESCAPE – VER. 1

**Hvad skal du bruge:**

1. 1 **telefon** pr. hold, med **simkort**/telefonnummer ELLER 1 **brev** om afhentning af res.nr. XX pr. hold
2. 1 **bog** pr. hold (helst kasseret) med teksten ”Find mig ved bøgerne om X” skrevet på siderne (X er det emne de skal finde i faglitteraturen, helst forskellige emner for hvert hold).
Bogen skal have en **seddel** med det reservationsnr. i, som du skriver i sms eller brevet fra pkt. 1
3. 1 **kuvert** pr. hold med 2 **foldere** (1 om eReolen og 1 om Faktalink) og 1 **USB-nøgle** i. Skriv f.eks. emnenummer eller forfatternavn på kuverten, så du kan huske hvor den skal stå.
Læg én af filerne fra mappen ”Twine-filer” på USB-nøglen.
	* Hvis du vil forlænge forløbet, kan du lave en kuvert mere pr. hold, der peger på skønlitteratur/faglitteratur, så de får prøvet at finde vej i begge dele – det er bare vigtigt, at den sidste kuvert de finder, rummer folderne og usb-nøglen.
4. 1 **computer** pr. hold, helst bærbar, så grupperne kan sidde lidt væk fra hinanden. Computeren behøver ikke internet, men skal kunne åbne USB-nøglen og åbne html-filen i Google Chrome.
5. En valgfri afslutning (f.eks. ”nøglen er under bibliotekarens tastatur”, ”i min sko”– skriv til emiaa@vejle.dk og fortæl hvordan/hvor det skal slutte, så sender jeg filerne

**Sådan sætter du det op:**

1. Sæt kuverterne på de respektive hylder
2. Sæt de ”reserverede” bøger ind på rette plads på reserveringshylden.
3. Afhængig af den valgte afslutning, skal den forberedes/sættes op nu.
4. Hav computere og telefoner klar og opladt
5. Sæt en ”countdown”-timer på 1 time, brug evt. <https://www.online-stopwatch.com/full-screen-stopwatch/>
6. De skal nu have besked om bøgerne på reserveringshylden:
	1. ENTEN udlevér 1 telefon til hvert hold, send dem ud i biblioteket og send sms’er med reserveringsnumre.
	2. ELLER udlevér 1 brev til hvert hold og send dem ud i biblioteket.